Hansas Masalskis

Hansas Masalskis (g. 1924 m. gegužės 23 d. Klaipėda – 2006 m. balandžio 19 d. Hanoveris) – Lietuvos ir Vokietijos architektas, žurnalistas, visuomenės veikėjas.

 Biografija 
Teta – Ieva Simonaitytė. Iki 1939 m. mokėsi Klaipėdos Vytauto Didžiojo gimnazijoje. 1943 m. paimtas į Vermachtą tarnavo tankų daliniuose. Po karo studijavo architektūrą, dirbo architektu Hanoveryje. 1971 m. įkūrė „Vokiečių-lietuvių literatūrinę draugiją“, kurioje būrėsi lietuvių kalba ir literatūra besidomintys žmonės, jai pirmininkavo iki 1998 m. 1980-1991 m. redagavo žurnalą „Nemuno kraštas“.

Daug nuveikė tyrinėdamas Jurgio Zauerveino gyvenimą ir veiklą. Dalyvavo rengiant Mažosios Lietuvos enciklopediją.

 Bibliografija 
 Dr. Georg Sauerwein – sein Leben und Wirken. Witzenhausen, 1971, 1981 m.
 Paskutinis Lietuvių literatūros draugijos narių sąrašas: publikacija / parengė Domas Kaunas, Hansas Masalskis. Knygotyra, 1998, t. 34, p. 207.
 Das Sprachgenie Georg Sauerwein– Eine Biographie. Igel Verlag, Oldenburg, 2003 m. ISBN 3896211579
 Kleine Geschichte Litauens im Zusammenhang mit seinen Nachbarn - Mit zahlreichen Bildern und Dokumenten. Taschenbuch, Schardt, 2005 m. ISBN 3898411826

 Šaltiniai 

Kategorija:Lietuvos redaktoriai
Kategorija:Vokietijos architektai
Kategorija:Vokietijos lietuviai